السلام عليكم ورحمة الله وبركاته. اهلا بحضراتكم في المقطع رقم تلتمية اربعة وتمانين من مقاطع حظر التجول والحلقة التاسعة والاخيرة من حلقات تدبر سورة فاطر ارجو تجيبوا المصاحف وابدأ اقرا معي ابتداء من الاية اربعين
من الاية اربعين نعوذ بالله السميع العليم من الشيطان الرجيم قل ارأيتم شركاءكم الذين تدعون من دون الله اروني ماذا خلقوا من الارض؟ ام لهم شرك في السماوات؟ ام اتيناهم كتابا فهم على بينة منه
بل ان يعدوا ان يعدوا الظالمون بعضهم بعضا الا غرورا. ربنا بيخاطب النبي صلى الله عليه وسلم وبيلقنوا قل لهم كل معي اربعين. قل ارأيتم شركائكم الذين تدعون من دون الله؟ اروني ماذا خلقوا من الارض. عارفين الالهة اللي انتم
بتدعو ادعوها ان وبتدعوا انهم شركاء لله في ملكه دول اروني ماذا خلقوا من الارض؟ وروني هم خلقوا ايه في الارض شف الفرق بقى بينهم وبين ربنا سبحانه وتعالى ارجع للاية الاولى خالص. ارجع لاول اية في السورة
اول اية في السورة الحمد لله فاطر السماوات والارض. جاعل الملائكة رسلا اولي اجنحة مثنى وثلاث رباع يزيد في الخلق ما يشاء. ان الله على كل شيء قدير. الله هو فاطر السماوات والارض. يعني الخالق الذي
بدأ خلق السماوات والارض وجعل من الملائكة رسلا يرسلهم الى الناس بالوحي وبالرزق الى اخره. وجعل للملائكة اجنحة اتنينات مفنى وتلاتات وثلاث واربعات ورباع ده معنى مثنى وثلاثة ورباع وكمان يزيد في الخلق ما يشاء. كمان ان الله على كل شيء قدير. انما الالهة المزيفة اللي هم عبدوها
ولا خلقوا ولا حاجة خالص في الارض. مش هنقول بقى في السماء كمان نرجع بقى للاية اربعين تاني. هات الاية اربعين قل ارأيتم شركاءكم الذين تدعون من دون الله اروني ماذا خلقوا من الارض
ولا حاجة كمل الاية ام لهم شرك في السماوات؟ ولا هم لهم حصة؟ داخلين بها شركاء في السماوات ام لهم شرك في السواة؟ يعني هم لهم حصة شراكة داخلين شركا مع ربنا يعني
فده بينفي عنهم ايه ينفي عنهم القدرة على الرزق الجزء الاول من الاية نفى القدرة على الخلق اروني ماذا خلقوا من الارض. خلقه ايه؟ ولا حاجة طيب وما لهمش حصة شرك في السماوات
يبقى ما يقدروش يرزقوا بانه السماء هي مستودع الرزق. ربنا بيقول وفي السماء رزقكم وما توعدون. والماء اللي بماء المطر اللي بينزل فيحيي الله به الارض اللي بينزل من السماء فطول طالما ان هم لا بيخلقوا في الارض ولا عندهم يقدروا يتحكموا في حاجة في السما يبقى هم لا بيخلقوا ولا بيرزقوا
فيه عنهم ايه الالوهية خلاص. قارن بقى وضعهم ده بربنا سبحانه وتعالى في الاية تلاتة. ارجع للاية تلاتة. يا ايها الناس اذكروا نعمة الله عليكم عليكم هل من خالق غير الله يرزقكم من السماء والارض
لا اله الا هو فانى تؤفكون. نفى عنهم الخلق والرزق. يبقى انت وانت مغمض انتفت عنهم الالوهية. انما ربنا هو الخالق الذي يرزق ازا هو الاله طيب امال بيعبدوا ليه الالهة دول؟ لما هم
لا بيخلقوا ولا بيرزقوا بيعبدوهم ليه ؟ فربنا بيقول هل انا نزلت كتاب بيأمر الناس بعبادة هذه الالهة المزيفة؟ ما هو ما فيش بقى غيركم بتنفذوا اوامر طب هو انا امرت بكده
كمل الاية اربعين ام اتيناهم كتابا فهم على بينة منه يعني اولا انا اديتهم كتاب وفي بينة ان هم يعبدوا هذه الالهة المزيفة. في قراءة اخرى ام اتيناهم كتابا فهم على بينات منه
يعني ولا انا اديتهم كتاب فيه بينات يعني اشياء كثيرة توضح لهم ان دول الهة قراءة حفص بينة واحدة يعني هل عندهم ولو بينة واحدة قراءة القراءات الاخرى يعني في قراءات اخرى بينات يعني هل فيه اه اه ادلة على زلك لما نجمع القراءتين مع بعض والمعنى الاجمالي بتاع
القرآن الكريم هو جمع القراءات ازا كان فيه اية فيها اختلاف في القراءات والاختلاف في القراءات بيدي معاني مختلفة لكنها لا تتضارب. جمع المعاني هو ده المعنى الاجمالي بتاع الاية
ده معناه ان ربنا بيقول انا هل انا اديتهم كتاب في بينات او حتى بينة واحدة توضح لهم ان دول الهة العجيب ان بينت رسمت بالتاء المقصودة او المفتوحة ليه؟ علشان تجمع القراءتين. بينت
بينات آآ طيب هل تفرق لو كانت التاء مربوطة مش مبسوطة اوي يعني مش مفتوحة اه تفرق عند الوقف عليها. فلما اقف عليها اقف بالهاء ما اقفش بالتاء. لكن دلوقتي انا لما باقف عليها باقف بالتاء اقول ام اتيناهم كتابا فهم على بينة
لما اقف اقول عنها بينت لان التاء مفتوحة. مبسوطة طيب آآ خلينا نرجع للاية يعني مش مش مشكلة دلوقتي احكام التلاوة. طيب امال هم ازاي بيعبدوهم يا جماعة كمل الاية اربعين
بل ان يعد الظالمون بعضهم بعضا الا غرورا اللي بيحصل ان الظالمين بيغرروا ببعض وبيكزبوا على بعض الشيطان بيكزب بيقنع اتباعه بالكزب فبياخد منهم اللي هو عاوزه اقرا معي الاية واحد واربعين
ان الله يمسك السماوات والارض ان تزولا. ولئن زالتا ان امسكهما من احد من من بعده انه كان حليما غفورا من حوالي ست سنين كده في مشروع مشترك بين تلات جامعات اوروبية منهم جامعة كبيرة جدا هنا في لندن اسمها امبيري الكوليج او الكلية الملكية
وجامعة هلسنكي فنلندا وجامعة اللي هي في الدنمارك. عملوا بحث اكتشفوا بيبحثوا ليه العالم الكون ما بيطربقش مع ان الطبيعي انه يكون الكون ينفجر قال لك سبب عدم انهيار الكون
السماوات والارض وانه يصبح ثقب اسود هو ان الجاذبية مع اجسام فيزيائية مكتشفة اسمها هيجس بوزن هم اللي عاملين توازن ومحافزين على الكون والا كان هينهار ويتحول الى فراغ. ثقب اسود
واحد واربعين ان الله يمسك السماوات والارض ان تزولا. لو ربنا سحب هذه القوانين او اوقف عمل هذه القوانين قوانين الطبيعة قوانين الجاذبية آآ مع مع الجسيمات المكتشفة دية الكون يختفي
ولان زالتا ان امسكهما من احد من بعده انه كان حليما غفورا. ربنا هو اللي ماسك السماوات والارض ومانعهم من الزوال. وما حدش غير الله يستطيع انه يمسكهم او يمنعهم من
انه كان حليما غفورا طب ايه المناسبة الاسمين دول؟ يعني ليه ربنا مسلا وهو بيتكلم عن قدرته على امساك السموات والارض ما بيقولش ان الله على كل شيء قدير مسلا
لانه اذا زالت السماوات والارض هيحصل عزاء الناس هتتدمر فبعد كفر الناس وجحودهم كله كل ده ربنا كان ممكن يهلكهم لكنه حليم فبسبب حلم الله على الناس رغم ان معزمهم كفار
ربنا بيمنع السماوات والارض ان تزولا. بيحفز البشرية حتى لو معزمهم كفار غفور وغفور لانه بيغفر الخطايا للمستغفرين. بيقبل من يعود من الكفار بيقبل من يعود من العصاة. طالما انه تاب عند
ذنبه واناب اقرا معي الاية اتنين واربعين واقسموا بالله جهد ايمانهم لان جاءهم نذير ليكونن اهدى من احدى الامم. فلما جاءه النذير ما زادهم الا كفورا اليهود كانوا بيمروا بمكة مش كانش فيه يهود في مكة لكن كانوا بيمروا منها عشان التجارة او غيره
ويقولوا للمشركين اللي بيعبدوا اصنام يا جماعة عبادة الاصنام دي اكبر غلط واكبر ضلال واليهود تاريخيا استطاعوا الاحتفاظ بعقيدة التوحيد اكثر من النصارى النصارى عرفوا يوائموا نفسهم مع المجتمعات اللي هم فيها
فأيفوا الدين الاغريق والرومان بيحبوا تأليه البشر الهوا المسيح. خليهم ينبسطوا وينضموا لهم بيحبوا الرموز اعمل لهم صليب خليهم ينبسطوا وينضموا لهم. بيحبوا الاصنام والتماسيل اعمل لهم تماسيل للمسيح وليوحنا المعمدان ومريم العذراء
فيها تماسيل بقى للقديسين. خلي الاوروبيين ينبسطوا. لكن اليهود لم يستدرجوا للفخ ده فتجد المسيحية انتشرت جدا. واصبحت مقبولة حتى من بعض القبائل العربية. يعني كثير من القبائل العربية دخلت المسيح
هي زي الغساسنة لخم آآ قبيلة كلب تغلب آآ نجران اليهود مش بيبشروا بدينهم لكنهم بيقبلوا ليتهود. يعني في عرب في اليمن تهودوا قبلوه. يهود اليمن دول عرب اصلا. تهودوا واليهود
ويهود في يثرب ايضا تهودوا واليهود قبلوه. انا عايز اقول لكم ان الاية سورة البقرة لا اكراه في الدين عارفين نزلت ليه لان لما بعض شباب الكفار يثرب تهودوا ودخلوا اليهودية
ثم اباءهم وامهاتهم دخلوا الاسلام بني النضير لما اجلوا من المدينة لما بسبب ان هم حاولوا اغتيال النبي صلى الله عليه وسلم. الشباب رايح معهم. ما هو شباب يهودي فآباؤهم قالوا لأ دول ولادنا يقعدوا في المدينة ويخشوا الاسلام بقى
فالشباب قالوا لأ احنا عايزين نخرج احنا يهود بتنزل الاية الدافع عن حرية العقيدة بتاعة اليهود لا اكراه في الدين. قد تبين الرشد من الغيب اتركوه اللي عايز يبقى يودي يبقى يهودي اللي عايز يبقى مسيحي ده مسيحي اللي عايز يبقى مسلم يبقى مسلم اللي عايز باي حاجة يبقى اي حاجة
حرية عقيدة كل واحد من حقه يختار المهم انه الفريقين يهود او نصارى كانوا بينتقدوا المشركين في مكة ويقولوا لهم يا جماعة عبادة الاصنام بالشكل ده اللاتي والعزى ومناهي والكلام ده ده كلام فارغ وده حرام وده
فالمشركين في مكة كانوا بيقسموا لهم انه لو ربنا ارسل لهم نبي عربي هيتبعوه ان الاديان بتاعتكم دي اديان مش مش اديان عربية احنا مستنيين امتنا امة العرب ينزل لهم نبي
اصل هيقولوا لأ ليه ؟ يعني بالعقل كده. يقولوا لأ لمين يكره انها تبقى امة محترمة وعندها نبي وعندها كتاب العراق نزل فيها انبياء والشام نزل فيها انبياء ومصر نزل فيها انبياء. يبقى طبيعي ان لما ينزل نبي في وسط الجزيرة العربية في ام القرى
حيث الكعبة الطبيعي ان الناس تتبعه حتى من منطلق قومي حتى لان ده فيه رفعة لهم العرب اسمهم الاميين حتى لو بيقروا يكتبوا. لان ما لهمش كتاب. فاسمهم اميين اقرا معي اتنين واربعين
واقسموا بالله جهد ايمانهم كفار قريش ومشركين عرب بمكة اقسموا بالله ميت يمين كمل الاية لان جاءهم نذير ليكونن اهدى من احدى الامم يعني يعني لو نزل لهم نبي في وسطهم نبي عربي هيبقوا اهدى منهم. يعني هيبقوا اكثر في الهدى والرشاد من اليهود ومن المسيحيين
اكتر من اهل الكتاب فيتكلموا مع اليهود يقولوا احنا هنبقى اهدى منكم احدى الامة يتكلموا مع النصارى ده احنا لو نزلنا به عندنا هنبقى اهدى منكم. احنا الامة. لو اتكلموا مع الصابئة بتوع العراق يقولوا احنا هنبقى اهدى منكم برضه احنا الام
نكمل الاية لان جاءهم نذير ليكونن اهدى من احدى الامم كمل بقى وشف الخيبة اللي حصلت فلما جاءه النذير ما زادهم الا نفور لما ربنا ارسل من بينهم نبي للاسف هذا الامر لم يزيدهم الا نفورا من التوحيد
طب ليه ليه؟ مع ان العقل يقول المفروض يتبعه حتى مصلحتهم في كده اقرا تلاتة واربعين ما زادهم الا نفورا استكبارا في الارض ومكر السيء. ولا يحيق المكر السيء الا باهله. فهل ينظر
كورونا الا سنة الاولين فلن تجد لسنة الله تبديلا. ولن تجد لسنة الله تحويلا رفضهم للتوحيد لم يكن لاسباب فكرية ولا اسباب فلسفية بل كان لاسباب نفسية رؤى نفسية استكبارا في الارض
مرضى نفسيين متكبرين ما فيش مشكلة في مرضى نفسيين يعني بس بقول لك يعني المسألة كلها مرضى نفسيين عندهم مرض الاستكبار مرض الكبر ظلوا ينتزروا انه يبعث فيهم نبي فلما بعث فيهم نبي بس من بيت فقير
مش من اغنيائهم خلي بالك المجتمع المكي في هذا الوقت كان مجتمع تجاري كبار التجار هم القادة هم الحكام هم اصحاب القرار في سورة الزخرف ربنا بيقول وقالوا لولا نزل هذا القرآن على رجل من القريتين عظيم
يعني لو كان بس نفس القرآن ده هو هو نزل بس على شخص تاني غير محقق واحد يكون عزيم من من التجار كده بتوع مكة او حتى من الطائف. من القريتين عظيم. هم عايزين نبي بس يكون من اصحاب المليارات
عايزين نبي ملياردير ما هو مانيتوكس بقى نفس الغلطة بتاعة مين ؟ اعترضوا على تولية الله سبحانه وتعالى لطالوت في سورة البقرة وقال لهم نبيهم ان الله قد بعث لكم طالوت ملكا
هم كانوا اصلا بيطالبوا بملك يقودهم عشان يقدروا يحاربوا. تحت رايته قالوا انى يكون له الملك انى يقول له الملك علينا ونحن احق بالملك منه ولم يؤتى سعة من المال
ده يقودنا ازاي ؟ ده مش غني امراض نفسية تجعل الناس ترفض قيادة شخص حتى لو كان حكيم. حتى لو كان مؤهل للقيادة. فيه صفات القائد اكنه مش غني اسلوب فاشل في تقييم الناس. الايات دي بتصلح عندك وبتربيك على ايه؟ على اعادة
تقييم الناس على آآ ميزان قيم صحيح مش ميزان قيم مختل كمل معي الاية تلاتة واربعين استكبارا في الارض ومكر السيء. ولا يحيق المكر السيء الا باهله استكبارا في الارض بيتكبروا وبيمكروا اي بيدبروا الاذى في الخفاء
لكن المكر السيء لا يضر الا الناس اللي بتمكر نفسها. ليه؟ لان الله سبحانه وتعالى بيمكر بهم في نفس الوقت حد يقول ان ربنا بيمكر ؟ اه في سورة الانفال
ربنا بيقول للرسول عليه الصلاة والسلام واذ يمكر بك الذين كفروا ليثبتوك او يقتلوك او يخرجوك ويمكرون ويمكر الله والله خير الماكرين. هم بيمكروا المكر السيء ليقتلوا النبي صلى الله عليه وسلم. فيمكر الله
فكر عكس المكر السيء بتاعهم فيدبر في الخفاء. فالمكر هنا يعني تدبير في الخفاء. فينقذ حياة النبي المكروه ده مكر الله في ال عمران نفس الكلام لسيدنا عيسى عايزين يصلبوه ويقتلوه على الصليب
اقرا ومكروا ومكر الله والله خير الماكرين اذ قال الله يا عيسى اني المتوفيك ورافعك الي ومطهرك من الذين كفروا. هم مكروا ليقتلوا السيد المسيح. ويصلبوه. وربنا مكر والله خير الماكرين فمكر ربنا
غلب مكروه بانه ايه توفى سيدنا عيسى يعني رفع اخده ورفعه اليه وطهره من الذين كفروا وانقذ حياتهم هو ده الايه؟ مكر الله اذا المكر صحيح المكر اصطلح على استخدامه في وصف سلبي ان الميكرف فقط عمل شرير لكن الاستخدام
تاني يجعل منه تدبير في الخفاء. سواء لايذاء الناس وايقاع الظلم بهم. او العكس او العكس ده الاستخدام القرآني كلمة مكر ليست كما اصطلح عليه بين الناس تلاتة واربعين فهل ينظرون الا سنة الاولين
هل ينظرون يعني هم منتزرين ايه كل ينظر يعني ينتظر هم منتظرين ايه؟ منتزرين حاجة تحصل لهم غير اللي حصل دايما للناس اللي قبلهم. فهل ينظرون الا سنة الاولين سنة يعني عادة تحدث دائما. ودايما كان الله سبحانه وتعالى يمكر بالماكرين الذين يمكرون بالمؤمنين. ربنا دايما يمكر
بالاشرار اللي بيمكروا بالمؤمنين ربنا بيقول هم منتزرين ايه كمل الاية فلن تجد لسنة الله تبديلا ولن تجد لسنة الله تحويلا. سنن ربنا ثابتة لا تتغير ولا تتبدل هنا بقى لازم تشاهدوا حلقة هحط لكم الرابط بتاعها على البوست في الفيسبوك
او في صندوق الشرح تحت الفيديو في اليوتيوب. الجماعة بقى اللي بيسمعوا ايه في الكلاب هاوس يخشوا بقى على الفيسبوك وعلى اليوتيوب عشان خاطر يشوفوا المحاضرة مهمة جدا. اسمها قيم انسانية
ام سنن الهية مهم جدا لان المحاضرة دي هتفهمك الفرق بين السنن المادية والسنن المعنوية يعني ايه سنن الهية هتفهمك حاجات كتير بتحصل حواليك اصلا وبتتعجب ازاي هي بتحصل وربنا ليه بيسمح بحدوثها؟ فهي محاضرة عاوزة تركيز وفي منتهى الاهمية اسمها قيم انسانية ام سنن الهية؟ وهحطها حتى في بوست منفصل
دلوقتي وفي تغريدة منفصلة على تويتر ان شاء الله كمان اقرا الاية اربعة واربعين اربعة واربعين اولم يسيروا في الارض فينظروا كيف كان عاقبة الذين من قبلهم وكانوا اشد منهم قوة وما كان الله
معجزه من شيء في السماوات ولا في الارض. انه كان عليما قديرا اولا يسير في الارض يعني هم مش سافروا ومروا بمدن بتاعة الاقوام التي استؤصلت المدن الفاضية بتاعة الاقوام اللي ابيدت قوم عادوا قوم هود وقوم
اقرا معي كده اربعة واربعين اولم يسيروا في الارض فينظروا كيف كان عاقبة الذين من قبلهم وكانوا اشد منهم قوة وما كان الله ليعجزه من شيء في السماوات ولا في الارض. ربنا اهلكهم وكانوا اكتر قوة بكتير واكتر تطورا
اكتر تحضرا من قريش دول دول كانوا بينحتوا الجبال بيعيشوا فيها والجبال لم تحميهم من عذاب الله برضو كمل الاية اربعة واربعين انه كان عليما قديرا مهما علموا ووصلوا من علم وتقدم الله اعلم منه
مهما قدروا وصلوا لمرحلة من التطور الله اقدر منهم سنة ربنا اللي طبقت عليهم هي ايه ايه سنة ربنا؟ في ربنا له سنن كثيرة. ودي هتتعرفوا عليها في المحاضرة قيم انسانية ام سنن الهية
السنة اللي طبقت عليهم احنا تدبرناها في سورة الكهف ايه رأيكم بقى مين فاكر فكر الاية هديكم تلاتين سانية اكتبوا لي اول كلمتين او تلات كلمات من الاية وانا هافهم انكم فهمتم عرفتم الاية انهيكم عليها
اي اية في سورة الكهف بتتكلم عن السنة سنة الهية طبقت على هؤلاء الاقوام ها عرفت الاية في سورة الكهف اللي بتتكلم عن السنة الالهية. اللي طبقت على الاقوام دول اللي استأصلوا
نقول ربنا بيقول وتلك القرى اهلكناهم لما ظلموا واجعلنا لمهلكهم موعدا القرى يعني البلاد اللي بتزلم يعني القائد والشعب بيؤيده في الظلم بينزل بهم الهلاك طيب متى ينزل الهلاك؟ لان المؤمن احيانا بيتعاجلك هو ربنا مش هيهلكهم بقى
واجعلنا لمهلكهم موعدا. موعد ربنا اللي عارف طب ليه ما نقدرش نعرف بالزبط امتى في المحاضرة اللي باقول لكم عليها موعد نزول قضاء ربنا عند ربنا وتلك القرى اهلكناهم لما ظلموا
واجعلنا لمهلكه موعد وسنة الله. ان الظالمين ربنا هيأخذهم طيب اقرا بقى معي خمسة واربعين ولو يؤاخذ الله الناس بما كسبوا ما ترك على ظهرها من دابة ولكن يؤخرهم الى اجل مسمى
فاذا جاء اجلهم فان الله كان بعباده بصيرا لو ربنا حاسب الناس فورا على ظلمهم وجرائمهم وكفرهم وبلاويهم وانزل بهم العقاب ما كانش هيترك دابة على وجه الارض من شدة الاهلاك
ما كانش فيه حشرة هتمشي على الارض من الهلاك اللي هي دي لكن في الحقيقة الدنيا دار اختبار وليست دار جزاء فالطبيعي هو ان ربنا يؤخر عقاب الناس لدار الجزاء. بعض الناس ربنا
اخذهم دول اللي هم فجروا جدا وكانت القرية كلها ظالمة يعني القادة بالشعب كله موافق على الظلم. ربنا خدهم لكن طول ما في مقاومة داخل الشعوب ان في ناس بتقاوم الظلم
غير راضي عن الظلم تنهي عن المنكر دول عامل من عوامل بقاء الامة يعني لو الكفار يعرفوا ان هم عايشين بسبب وجود دول هيبوسوا ايديهم كمل بقى ولو يؤاخذ الله الناس بما كسبوا ما ترك على ظهرها من دابة. ولك يؤخره
الى اجل مسمى الى اجل المسمى بعد الموت في بعث بعد البعث حساب. ثم توقيع الجزاء على الناس كلها. بس الكلام ده مرعب يعني الواحد بيسمع الكلام ده يا جماعة بيخاف لأ ما تخافوش يا مؤمنين
طالما انت مؤمن وبتعمل الصالحات وبتعبد ربك وبتدعو للخير وبتعمر الارض ومش بتفسد الارض وبتقيم الحق والعدل وبتقاوم الباطل والزلم ما تخافش كمل اخر اية خمسة واربعين. فاذا جاء اجلهم فان الله كان بعباده بصيرا
ربنا شايف كل حاجة وعالم كل حد عارف كل واحد مين كان صالح ومين كان طالع. لاحز بقى هنا التناسب اللي بين اول السورة واخرها معلش اخر مرة هعمل فيكم كده. بس ارجع معي للاية اربعة
بسرعة بسرعة بسرعة بسرعة هات لي الاية اربعة خلاص جبت الاية اربعة واي يكذبوك فقد كذبت رسل من قبلك. والى الله ترجع الامور ازا كانوا كزبوك يا محمد انت مش حالة فريدة بين الرسل
رسل كتير اوي كزبوا قبلك وان يكذبوك فقد كذبت رسل من قبلك. والى الله ترجع الامور. الى الله ترجع الامور. طب يعني ربنا هيعمل ايه؟ هات اخر السورة اربعة واربعين وشف
هات بقى اربعة واربعين اخر الصورة بقى اولم يسيروا في الارض فينظروا كيف كان عاقبة الذين من قبلهم اللي هم كذبوا الرسل وكانوا اشد منهم قوة وما كان الله ليعجزه من شيء في السماوات ولا في الارض انه كان عليما قدير
اذا لم يؤمنوا يا محمد واصروا على العناد هينزل بهم عقاب زي اللي نزل بقوم عدوا قوم هود وقوم شعيب وقوم لوط وكل دول وبذلك تم بفضل الله تدبر سورة فاطر. واقتربنا بفضل الله من اتمام تلتاشر جزء. احنا قدامنا عدة ايام. يعني تلات اربع تيام ونبقى خلصنا تلتاشر جزء بازن
بكرة ان شاء الله هنبدأ سورة ياسين سورة ياسين من السور اللي الناس بتحبها قوي وصورة يعني لها شعبية كبيرة. فانا متوقع ان شاء الله لو احنا عملنا شوية مجهود كده وقلنا للناس والحاضر بلغ
هنلاقي بكرة اعداد كبيرة بتحضر معنا ان شاء الله. وخلي بالك من حاجة لان يهدي الله بك رجلا. واحد بس خير لك من حمر النعم خير لك من كل الجمال الحمراء اللي في الدنيا
ايه انت مين عايز جمل احمر الجمل الاحمر زمان كان افخم وسيلة انتقال. زي ما تقول مسلا كده ايه العربية الايه الفيراري فلو انت ربنا هدى بك بني ادم واحد خير لك من كل الفراري الحمرا اللي موجودة في الدنيا
حث الناس على الانضمام لنا من بكرة ان شاء الله ونتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب
وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا. ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين
واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم بحق كل حرف في كتابك تلوناه او تدبرناه. اكفنا واهلينا شر كل من يكيد لنا ولهم
واحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا واخواتنا مريضا
ربه او حاملا له فالبسه ثوب الصحة والعافية عاجلا غير اجل ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك
والتقت يا ربنا على طاعتك وتوحدت على دعوتك. وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا يحبو واشرح صدورها بفيض الايمان بك جميل التوكل عليك
واحيها يا ربنا بمعرفتك وامتها على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله ان كنا من اهل الدنيا